钦定古今图书集成/方舆汇编/职方典/第1434卷 > 梧州府祠庙考二〈寺观附〉 府志
## 钦定古今图书集成/方舆汇编/职方典/第1434卷 > 梧州府祠庙考二〈寺观附〉 府志

本府。〈苍梧县附郭。〉

光孝寺　在府治东二里云盖山麓。唐建，宋、明俱为祝釐之场。中为佛殿，后为法堂，左右为祖师堂、伽蓝堂、僧房、钟鼓楼，左右为十王殿，前为二殿，中为韦驮座，左右为金刚座，前为大门。后山际有大士阁，最高胜。梧境山水，一望可收。鼎革时毁，惟正殿仅存。

皇清顺治十五年，守道陈弘业复修正殿、二殿大门。

以正殿有“大雄殿” 额，又称“大雄寺。”

米井寺　在府城外漫泉亭东。明万历三十一年，税监沈永寿请敕重建。殿堂共七层，甚宏丽，有敕赐“藏经楼。” 今废。

庆林寺　在府城外北郊。明宣德间建。嘉靖十八年，郡人冯承芳重修。寺后有石鼓洞。

德清观　在分守道西，甚宏丽。大门内，左为药王祠，右为华光祠，鼎革时毁废。

白鹤观　在桂江西岸，唐开元中建。

文昌阁　在南薰门内，明天启三年，知县梁子璠建，鼎革时毁。

准提阁　在府城东门外朗吟亭西。崇祯时，知府袁文新建。

养真庵　在府城南五里石桥村。明万历末，知府张养正重建，置田二顷馀，以膳住僧。

藤县

飞来寺　在县西江外，今废。

广法寺　，在县流杯桥之右，古燕州旧址，今废。《广惠寺　》，在县赤水峡李白岩之左。

万寿寺　在城西灵赞祠之右，原“寿佛寺。” 万历二十九年，邑人重建，更今名。崇祯甲戌，邑人重修，知县王鼎彦助之。其官厅及《金刚神像》，则知县梁昌续成之也。

惠名寺　建于县赤水峡上。

武当宫　在迎恩门外，祀元帝，更为“东社学。” 容县。

龙兴寺　在县治西北，今废。

景星寺　在县治西

开元寺　在县治东

宝元寺　在都峤右

南山观　在城隍庙西

棋真观　在县大容山下。昔有二仙奕棋于此，故名。

文昌阁　在邑庠东，万历二十三年建。

岑溪县

宁兆寺　在县东一里。明万历间，知县徐一文建。

香海庵　在县城西百花洲，明崇祯间，知县钱梦兰建。洲岛萦回，松竹阴森，颇称佳胜。

怀集县

塔山寺　在县东门外。正统十年，知县周缙、千户高升同建。万历十二年知县林春茂重修。古塔山寺　在溪南天胜山麓，为祝圣习仪之所。正统十年因渡溪不便，移建城东，遗址尚存。万历三十年，阖邑士大夫共募建复。天启元年邑人阮悉重修，又创观音阁于寺后，有记。兴会寺　在沙田村。万历十三年里人重修。华“光寺　” 在西水里，道士岩前。

大钟寺　在独周里大路旁。

永宁寺　在城西六十里，双石岩前。

文胜寺　在城南横冈村，万历三十二年建。游南寺　在城南一百五十里，永乐元年民徐安等重修。即永固县所辖，今俗称“横冈寺。” 金佛寺　，在登云观内。元帝殿后有弥陀殿、观音阁。崇祯八年庠生罗奇杰、张中美等建。十四年知县李重修。

登云观　在县北二里。明万历二十三年，知县夏《获秋》、千户李义谋建。上巳、重阳，倾城士女至观中歌舞赛愿。

东岳观　：在城东门外。

真庆观　在城东二里

宝宁观　：在城内。耆民莫汉宽建，今废。

六祖庵　在河南，一名“石井庵” ，以旁有石井泉也。崇祯十四年，知县李重建，有《记》。

镇安宫　在独周里潭变村。

真武宫　在县治北。祈祷雨泽，县官率属诣焉。观音楼　在上郭三江渡，济川亭上。

郁林州

宝相寺　在州东南

元妙观　在城南门外

博白县

普明寺　在县治东。唐元和间建，今废。

宴石寺　在城西南六十里。五季太守刘崇远建。

报恩寺　在县治东，基址尚存。

元妙观　在城东，本县习仪之所，旧名“天庆” ，祥符二年改，万历三十四年，知县谭岳修。

紫阳观　，在县西南六十里。

玉皇堂　在县北

北流县

寿佛寺　在县治东北，元至正建。明万历年重修，今改名“祝寿宫。”

韬真寺　在勾漏洞

元妙观　在寿佛寺西

灵宝观　，在勾漏山，观后石峰有二石室，曰“太阳” 、“太阴” ，南汉时僧修。

韬真观　，在勾漏山南，汉时建。宋吴元美以巫山寨真武岭、宝圭、白沙、玉虚、玉田四洞，独秀普照三岩，灵宝、韬真二观，共为勾漏十景。

陆川县

报恩寺　在县北

元妙观　，在报恩寺东。

“三教堂　” “在城南。”

兴业县

庆元寺　在城外。凡祝圣、迎诏，俱在寺内。真庆宫　在县治西石嶷山前。祀元帝于宫内。邑明经何生建塔于石山后，知县熊惟伋谓其有碍于风水，遂毁。

观音阁　在县西街